stanford-oval/wikipedia huggingface dataset:
Luettelo digimoneista D–G
D > DanDevimon

DanDevimon (jap. DoneDevimon) on Devimonin Mega-muoto. DanDevimon muistuttaa ulkonäöltään Venomin ja Spawnin risteytystä, jolla on valtavat kädet, joissa on pitkät punaiset kynnet ja Pahuuden Merkki rinnassaan ja käsissään. DanDevimonilla on myös toiset käsivarret, jotka koostuvat kokonaan pimeyden miasmasta. DanDevimonin hyökkäyksiä ovat Destroy Claw, Ultimate Flare ja Mias-spew. DanDevimon esiintyi vuoden 2020 Digimon Adventure -sarjassa, jossa AxeKnightmonin Moon=Millenniummonin kristallin avulla henkiinherättämä NeoDevimon kehittyi DanDevimoniksi taistelussa lapsia vastaan. DanDevimon kukisti helposti taistelussa WereGarurumonin ja Yamaton ja Taichi ja MetalGreymon altistuivat pimeyden miasmalle pelastaakseen Yamaton ja WereGarurumonin ja kun DanDevimon nielaisi Taichin, raivostuneen MetalGreymonin ympärille ilmestyi Mugendramonin punainen aura, joka kävi raivokkaaseen taisteluun DanDevimonia vastaan. DanDevimon pääsi kuitenkin voitolle iskemällä Mugendramonin maahan. Takeru ja Tokomon päättivät pysäyttää Mugendramonin ja estää tätä tulemasta DanDevimonin kaltaiseksi. Takerun Digivice lähettää kuvajaisen Angemonista taivuttelemaan Mugendramonin luopumaan vihastaan, jolloin Mugendramonin tilalle ilmestyy WarGreymonin keltainen aura, joka tuhoaa DanDevimonin ja vapauttaa Taichin. DanDevimonin englanninkielinen nimi tulee sanasta Dante ja japaninkielinen nimi sanoista Done ja Devil.
D > Darcmon

Darcmon on Champion-tason enkelidigimon. Darcmon muistuttaa naista, jolla on neljä siipeä, kultaiset saappaat ja La Pucelle niminen miekka. Darcmonin hyökkäyksiä ovat Dancing Sword ja La Pucelle. Elokuvassa Digimon Frontier: Island of Lost Digimon Darcmon nähtiin Dinohyumonin armeijassa. Myöhemmin paljastui että Darcmon oli todellisuudessa Hippogriffomon naamioituneena. Darcmon myöhemmin paljastuttuaan muuntautui oikeaan muotoonsa Murmukusmoniksi. Lapset kuitenkin onnistuivat tuhoamaan hänet. Digimon Ghost Gamessä Darcmon saapui paikalle Lamortmonin kukistettua tämän palvelijan Manticoremonin ja Darcmonin selitettyä tilanteen lapsille tämä puhdisti Manticoremonin korruptoituneesta datasta ja vei tämän mukanaan. Darcmonin nimi tulee Jeanne d'Arcsta.
D > Darkdramon

Darkdramon on Mega-tason kyborgidigimon. Darkdramonilla on sinertävä haarniska, valkoiset siivet ja kynnet käsissään. Darkdramonin hyökkäyksiä ovat Dark Roar, Gigastic Lance, Terrible Gaze ja Demon Stab. Sarjassa Digimon Data Squad Kouki Tsubasa pystyi muuntautumaan BioDarkdramoniksi Kuratan annettua hänelle lisää voimia. BioDarkdramon taisteli ShineGreymonia vastaan, mutta ShineGreymon tuhosi BioDarkdramonin palauttaen hänet Koukiksi. Darkdramon esiintyi Digimon Fusion -sarjassa kun Mikey käytti Darkdramonin Digimemories-korttia tuhotakseen Arkadimonin Ultimate-muodon. Toisen kerran Mikey käytti Darkdramonia Tactimonia vastaan ihmisten maailmassa, mutta Tactimon tuhosi Darkdramonin. Myöhemmin lopputaistelussa Darkdramon yhdistyi Shoutmonin kanssa Shoutmon X7F Superior Modeen auttaen tuhoamaan MegaDarknessBagramonin. Darkdramon voi kehittyä Tankdramonista.
| Rookie | Champion | Ultimate | Mega |
| --- | --- | --- | --- |
| Commandramon | Sealsdramon | Tankdramon | Darkdramon |
D > DarkLizardmon

DarkLizardmon on Champion-tason paha lohikäärmedigimon. DarkLizardmon muistuttaa ruskeaa liekehtivää lohikäärmettä, jolla on metallinen pääsuojus. DarkLizardmonin hyökkäyksiä ovat Dark Flare, Snipe Fang, Dread Fire, Dark Pain, Fire Blast ja Dark Inferno. Digimon Tamersissa Takato ja Guilmon taistelevat naispuolista DarkLizardmonia vastaan ja voittavat hänet. DarkLizardmon pyytää heitä vahvistamaan häntä, mutta Hypnosin iskujoukot saapuvat paikalle ja nappaavat DarkLizardmonin ja vievät hänet päämajaansa, missä he analysoivat DarkLizardmonin datan osaksi Juggernaut-ohjelmaa, minkä jälkeen Yamaki käskee tuhota DarkLizardmonin datan. Digimon Ghost Gamessä DarkLizardmon oli ilmestynyt satunnaisesti ihmisten maailmaan yhdessä Saberdramonin kanssa ja etsivät keinoa palata takaisin digimaailmaan. Yritettyään pelastaa ihmisiä palavasta rakennuksesta he olivat vahingossa aiheuttaneet heidän kuolemansa DarkLizardmonin poltettua heidät elävältä Dread Fire -hyökkäyksellään ja sanoivat ihmisten kironneen heidät tapahtuman seurauksena. Saberdramon ja DarkLizardmon kohtasivat Hiron ja Gammamonin, jotka etsivät BlackTailmon Uveria ja taistelivat heitä vastaan, kunnes BlackTailmon Uver ilmestyi paikalle ja avasi portaalin, joka siirsi Saberdramonin ja DarkLizardmonin takaisin digimaailmaan.
D > DarkMaildramon

DarkMaildramon on Champion-tason kyborgidigimon, joka muistuttaa Maildramonia, mutta on väriltään musta ja sillä on punaiset repaleiset siivet. DarkMaildramonin hyökkäys on Dark Wing. DarkMaildramon esiintyi vuoden 2020 Digimon Adventure -sarjassa SkullKnightmonin ratsuna. Myöhemmin SkullKnightmonin kehityttyä uudelleen AxeKnightmoniksi kesken yrityksen elvyttää Millenniummonin ruumis, hän lähetti DarkMaildramonin hyökkäämään Vilemonien kanssa Greymonia, Birdramonia ja Pegasumonia vastaan. Garudamon onnistui lopulta tuhoamaan DarkMaildramonin taistelussa.
D > DarkSuperStarmon

DarkSuperStarmon on SuperStarmonin paha virustyyppinen muoto. DarkSuperStarmon on väriltään sininen ja sillä on punaiset hanskat ja kengät. DarkSuperStarmonin hyökkäyksiä ovat Dark Explosion, Black Fog ja Dark Hole. DarkSuperStarmon on esiintynyt Digimon Reference Book -kirjassa ja Digimon Battle ja Digimon Heroes! -peleissä.
D > DarkTyrannomon

DarkTyrannomon on Champion-tason digimon joka eroaa Tyrannomonista mustan värinsä perusteella. DarkTyrannomonin hyökkäyksiä ovat Fire Blast ja Iron Tail. Digimon Adventuressa DarkTyrannomon nähtiin Vamdemonin kätyrinä. DarkTyrannomon hyökkäsi Odaipan alueelle Vamdemonin etsiessä kahdeksatta valittua lasta. DarkTyrannomon esti vangittua väkijoukkoa pakenemasta rakennuksesta. Togemon taisteli DarkTyrannomonia vastaan, mutta jäi tappiolle. DarkTyrannomon oli tuhoamaisillaan Mimin vanhemmat kunnes Mimin Viattomuuden tunnus alkoi hehkua jolloin Togemon kehittyi Lilimoniksi. Lilimon teki DarkTyrannomonin vaarattomaksi Flower Sceptor hyökkäyksellään, mutta Vamdemon tuhosi DarkTyrannomonin. Sarjassa Digimon Zero Two DarkTyrannomoneja nähtiin digimonkeisarin pahan renkaan vaikutuksen alaisina. SkullGreymon tuhosi osan heistä taistelun aikana. DarkTyrannomon myös ilmestyi ihmisten maailmaan Yamaton konserttiin ja New Yorkiin. Digimon Tamersissa DarkTyrannomon esiintyi avausjaksossa taistelemassa Maildramonia vastaan. Calumon sai DarkTyrannomonin kehittymaan MetalTyrannomoniksi joka kukisti Maildramonin. DarkTyrannomon nähtiin myös repeämässä taivaalla Vikaralamonin hyökättyä kaupunkiin. Digimon Fusionissa DarkTyrannomoneja nähtiin Dorbickmonin armeijassa Dragon Landilla. Digimon Adventure tri. -elokuvasarjan kuudennessa osassa Future nähtiin Meicoomonin levittämälle tartunnalle altistunut DarkTyrannomon, jonka Ordinemon kutsui vääristymien läpi todelliseen maailmaan. Digimon Adventure V-Tamer 01 -mangassa DarkTyrannomon nähtiin Triceramonin palvelijana. Taichi ja Zeromaru onnistuivat kukistamaan DarkTyrannomonin. Vuoden 2020 Digimon Adventure -sarjassa DarkTyrannomon hyökkäsi lasten kimppuun sotilastukikohdan lähellä, mutta Yamato ja Garurumon onnistuivat muiden lasten avulla kukistamaan DarkTyrannomonin. DarkTyrannomon voi kehittyä MetalTyrannomoniksi. DarkTyrannomonista on olemassa myös X-Antibodymuoto DarkTyrannomon X.
D > Datirimon

Datirimon (jap. Pipimon) on Fresh-tason limadigimon. Datirimon muistuttaa vihreää pyöreää olentoa, jolla on päässään kasvia muistuttava tynkä ja punaiset pisteet poskissaan. Datirimonin hyökkäys on San no Awa eli happokuplat. Datirimon nähtiin Digimon Zero Twon päätösjaksossa, jossa Datirimonista tuli Yukio Oikawan digimonkumppani. Oikawa kuitenkin kuoli ja muuttui dataksi mikä suretti Datirimonia. Digimon Frontierissa Datirimoneja nähtiin Ennustajakylässä ja Autumn Leaf Fairilla. Digimon Data Squadissa Datirimon nähtiin Akihiro Kuratan laboratoriossa lasituubissa. Digimon Next -mangassa Datirimon nähtiin osana Sunflowmonin ryhmää aavikolla. Elokuvassa Digimon Adventure: Last Evolution Kizuna kaksi Datirimonia nähtiin kansainvälisten valittujenn lasten digimonkumppaneina. Vuoden 2020 Digimon Adventure: -sarjassa Datirimon nähtiin Abbadomonin kukistumisen jälkeen yhtenä Muchomonin, Puwamonien ja Arbormonin huolehtimista vauvadigimoneista. Datirimonin japaninkielinen nimi tulee sanasta Piipii, mikä tarkoittaa viheltämistä.
D > Deathmon

Deathmon on Digimon-hahmo, joka esiintyy C'mon Digimon: The capering monster BUN -mangassa Shin'ichirou Jōsakin digimonkumppanina. Deathmonin hyökkäyksiä ovat Death Arrow, Death Knucle ja Death Beam. Deathmon voi yhdistyä Airdramonin kanssa Death Airdramoniksi, Meramonin kanssa Death Meramoniksi, Devimonin kanssa Death Devimoniksi, MetalGreymonin kanssa Death MetalGreymoniksi ja Tyrannomonin kanssa Death Tyrannomoniksi. Damemon onnistui lopulta kukistamaan Deathmonin. Deathmonin nimi tulee kuolemasta.
D > Deckerdramon

Deckerdramon on Champion-tason kyborgidigimon. Deckerdramon muistuttaa valtavaa konemaista alligaattoria, joka on väriltään ruskea ja jolla on ohjuspatterit selässään. Deckerdramonin hyökkäyksiä ovat Crocodile Cannons, Cyclone Crusher ja Smokey Fang ja DeckerGreymon-muodossa Plasma Decker-launcher, Cyber Blader, Tera Destroyer, Final Spark ja MailBirdra-launcher. Deckerdramon esiintyi Digimon Fusionissa Forest Zonen suojelijana. Deckerdramon liittyi myöhemmin Christopherin Blue Flare armeijaan. Deckerdramon voi muuntautua Float Modeen, jonka avulla Deckerdramon voi kulkea meren poikki. Deckerdramon voi yhdistyä Greymonin ja MailBirdramonin tai MetalGreymonin kanssa kanssa DeckerGreymoniksi. Gravimon surmasi Deckerdramonin, mutta se syntyi myöhemmin uudelleen ja lopputaistelussa yhdistyi kaikkien digimaailman digimonien ohella Shoutmonin kanssa Shoutmon X7F Superior Modeen tuhoten MegaDarknessBagramonin. Deckerdramon myöhemmin palasi Digimaailmaan muiden digimonien kanssa. Vuoden 2020 Digimon Adventure -sarjassa Koushiro ja Tentomon näkivät Deckerdramonin romuttamolla syömässä Cyberdramoneja vahvistuakseen. Myöhemmin Deckerdramon nähtiin lyhyesti Soundbirdmonien hyökätessä Digimaailman eri osiin levittäessään ääniaaltojaan Suuren katastrofin saapumisen merkiksi.
D > Deltamon

Deltamon on Champion-tason luomusdigimon. Deltamon muistuttaa sinistä dinosauruksen näköistä olentoa, jolla on vasemmassa käsessään valtava kitamainen pää ja oikeassa kädessään luurankomainen pää. Deltamonin hyökkäyksiä ovat Triplex Force ja Serpent Bite. Sarjassa Digimon Zero Two Deltamon nähtiin Digimon-keisarin pahan renkaan vallassa. Digimon-keisari uhkaili Daisukea pakottamalla hänet päättämään kenet ystävistään hän uhraa Deltamonille ja kenet hän pelastaa. Myöhemmin paljastui että Bakemonit olivat naamioituneet lapsiksi. Digimon-keisari määräsi Deltamonin tappamaan Daisuken mutta Fladramon pelasti Daisuken ja vapautti Deltamonin pahasta spiraalista. Digimon Fusionin kolmannella kaudella Deltamon nähtiin takaumassa, jossa vanha kellokauppias selitti kuinka Quartzmon loi DigiQuartzin. Digimon Adventure V-Tamer 01 -mangassa Deltamon nähtiin Triceramonin palvelijana. Taichi ja Zeromaru onnistuivat kukistamaan Deltamonin. Deltamon voi kehittyä Kimeramoniksi.
D > DemiMeramon

DemiMeramon on In-training tason -liekkidigimon, joka muistuttaa oranssia liekkiä, jolla on siniset silmät. DemiMeramonin hyökkäyksiä ovat Fireball ja Flame Shot. Digimon Frontierissa DemiMeramoneja nähtiin tunnelissa Trailmonien kilpailussa. Doggymonin aiheutettua öljyvuodon tunneliin DemiMeramonit sytyttivät öljyn palamaan aiheuttaen tulimyrskyn. Digimon Data Squadissa parvi DemiMeramoneja ilmestyi ihmisten maailmaan. Agumonin tulihyökkäykset vain vahvistivat DemiMeramoneja jotka pakenivat. Gaogamon tuhoaa osan DemiMeramoneista, minkä jälkeen kolme DemiMeramonia yhdistyvät Meramoniksi, mutta GeoGreymon onnistuu kukistamaan hänet. Digimon Adventure tri. -elokuvasarjan neljännessä elokuvassa Loss DemiMeramon oli yksi digimoneista, joka syntyi uudelleen digimaailman uudelleenkäynnistymisen seurauksena Himekawan tietokoneen mukaan. DemiMeramoneja nähtiin myös Digimon Xros Wars -mangassa. DemiMeramon on kehittynyt Mokumonista ja voi kehittyä Meramoniksi.
D > Depthmon

Depthmon on Armor-tason merieläindigimon. Depthmon voi syntyä Veemonista Luotettavuuden Digieggin avulla. Depthmon muistuttaa sukeltajaa jolla on delfiinimäinen pyrstö ja isot harmaat kädet. Depthmon kestää kovaakin vedenpainetta ja pystyy sukeltamaan syvemmälle kuin Divermon tai Whamon. Depthmonin hyökkäyksiä ovat Bubble Bomb, Sargasso Drag ja Marine Knives. Digimon Tamers: Battle of Adventurers elokuvassa Depthmon vartioi VP-laboratoriota ja hyökkäsi lasten veneen kimppuun ja veti Seasarmonin veden alle, mutta Seasarmon onnistui kukistamaan Depthmonin. Digimon Fusionissa Depthmon nähtiin Olegmonin miehistön jäsenenä.
D > Deputymon

Deputymon (jap. Revolmon) on Champion-tason digimon, joka muistuttaa Colt Peacemaker -revolveria. Deputymonilla on myös huopahattu ja saappaat sekä huivi kaulassa, siniset housut ja liivit. Deputymonin hyökkäyksiä ovat Justice Bullet, Russian Roulette ja Quick Shot. Sarjassa Digimon Zero Two Deputymon toimi lainvalvojana villin lännen kaupungissa yhdessä Starmonin kanssa. Starmonin jouduttua pahan renkaan vaikutuksen alaiseksi Deputymon selvisi ja piiloutui. Deputymon pelasti Soran ja Yolein vankilasta pelaamaan korttia hänen kanssaan mutta hän jätti Daisuken ja Iorin koska hänen mielestään "pojat huijaavat". Starmonin saatua tietää tästä hän haastoi Deputymonin kaksintaisteluun. Deputymon oli voitolla kunnes Starmon käytti Meteor Squall hyökkäystään mikä löi Deputymonin maahan. Fladramon onnistui myöhemmin vapauttamaan Starmonin pahasta renkaasta. Digimon Frontierissa Deputymon nähtiin Ennustajakylässä. Digimon Data Squadissa Merukimon kertoi lapsille kolmen Deputymonin puolustaneen Digimaailmaa Kuratan joukoilta mutta Gizumonit tuhosivat heidät. Myöhemmin Deputymoneja nähtiin Baromonin joukoissa Holy Capitalissa. Digimon Fusionissa Deputymon nähtiin Pharaohmonin palvelijana. Deputymon laittoi Taikin testiin nähdäkseen onko hänestä kukistamaan pahoja digimoneja. Myöhemmin Deputymon taistelee Bagra-armeijan joukkoja vastaan ja liittyy Mikeyn joukkoihin. Deputymon kykeni yhdistymään Beelzemonin kanssa hybridimuotoon ja Ballistamonin kanssa XrosUpBallistamoniksi.
Vuoden 2020 Digimon Adventure -sarjassa Deputymon näki muiden uuden kotipaikan perustaneiden digimonien kanssa Soundbirdmonien lähettävän ääniaaltoja Ghoulmonin pimentämällä taivaalla Suuren katastrofin lähestymisen merkiksi.
D > Deramon

Deramon on Ultimate-tason lintudigimon. Deramon muistuttaa sinistä lintua, jolla on kruunu päässään, punainen rusetti ja kengät ja iso pensasta muistuttava vihreä pyrstö, jossa on vaaleanpunaisia kukkia. Deramonin hyökkäyksiä ovat Royal Smasher ja Beak Buster. Digimon Adventuressa Deramon nähtiin Pinomonin apulaisena yhdessä Floramonin kanssa. Deramon ei kuitenkaan kertonut Pinomonille Takerun karattua tämän asunnosta. Deramon ja Floramon pettivät Pinomonin ja avustivat lapsia pääsemään Pinomonin asuntoon. Deramon ampui Pinomonia kanuunalla, mutta myöhemmin pakeni Floramonin kanssa Pinomonin rynnättyä asuntoon. Sarjassa Digimon Zero Two Deramoneja nähtiin vankeina Digimonkeisarin tukikohdassa. Iori, Digmon ja Tentomon onnistuivat vapauttamaan heidät. Myöhemmin Deramonien nähtiin pakenevan Kimeramonin hyökkäystä. Digimon Tamersissa Deramon oli yksi niistä digimoneista, jotka halusivat Rikan kouluttajakseen. Digimon Frontierissa Deramon nähtiin ravintolanomistajana tarjoten lapsille ilmaisen aterian. Hänen ruokansa oli pahanmakuista lasten mielestä mutta Deramon kuitenkin tästä huolimatta neuvoi lapsille tien Forest Terminaaliin. Grumblemon myöhemmin pakottaa Deramonin kertomaan hänelle lasten sijainnin. Myöhemmin Deramoneja nähtiin Ennustajakylässä, Autumn Leaf Fairilla, Trailmonien kilpailussa ja Ranamonin ihailijakerhon jäseninä. Deramon oli myös menneisyydessä IceDevimonin uhri. Digimon Fusionissa Deramoneja nähtiin Sweet Zonen asukkaina. Vuoden 2020 Digimon Adventure -sarjassa Deramon nähtiin niiden digimonien joukossa, joiden kodit Millenniummon oli tuhonnut, sekä yrittämässä auttaa ElDradimonia pääsemään takaisin omaan kotiinsa. Deramonin nimi tulee Deluxesta.
D > Destromon

Destromon on Ultimate-tason konedigimon, joka muistuttaa robottimaista dinosaurusta. Destromon syntyy kun Vemmon yhdistyy Juggernautin kanssa. Destromon on esiintynyt Digimon World 2003 -pelissä. Destromonin nimi tulee sanasta destroy, mikä tarkoittaa tuhoamista.
D > Devidramon

Devidramon on Champion-tason musta lohikäärmedigimon, jolla on neljä verenpunaista silmää. Devimon kutsui Devidramonin Dark Areasta Digimaailmaan. Devidramon on hyvin julma persoona ja repii vastustajansa kappaleiksi pitkillä käsillään. Devidramon voi myös kangistaa vastustajansa, jos hän tuijottaa Devidramonia silmiin. Devidramonin hyökkäyksiä ovat Crimson Nail, Red Eyes, Demonic Gale ja Touch of Evil.
Digimon Adventuressa Devidramoneja nähtiin Vandemonin linnassa patsaiksi naamioituneina. Tailmon lähetti Devidramonit pidättelemään lapsia jotta Vandemon pääsisi rauhassa ihmisten maailmaan. MetalGreymon, Garurumon ja Kabuterimon onnistuivat tuhoamaan osan heistä. Myöhemmin AtlurKabuterimon tuhosi jäljellä olevat Devidramonit, jotta lapset voivat käyttää linnan portaalia päästäkseen ihmisten maailmaan.
Sarjassa Digimon Zero Two Digimonkeisari ratsasti Devidramonilla ennen ja jälkeen kun loi Kimeramonin. Wormmon lensi Devidramonilla Kimeramonia kohti ja antoi voimansa Magnamonille, joka tuhosi Kimeramonin. Devidramon lensi pois tämän jälkeen. Myöhemmin iso Devidramon ilmestyi ihmisten maailmaan joulupäivänä New Yorkiin.
Digimon Tamersissa Devidramon ilmestyy ihmisten maailmaan. Impmon vapauttaa hänet suojakentästä, jolloin Devidramon lentää ympäri kaupunkia aiheuttaen vahinkoja. Devidramon hyökkäsi lasten kimppuun ja oli tappamaisillaan Guilmonin kunnes Calumonin voima sai Guilmonin kehittymään Growlmoniksi joka tuhosi Devidramonin ja latasi tämän datan itseensä. Digimon Fusionissa kaksi Devidramonia nähtiin Dorbickmonin armeijassa. Dorbickmon tuhosi Devidramonit heidän päästettyään Dracomonin pakoon.
Digimon Adventure tri. -elokuvasarjan viidennessä osassa Coexistence nähtiin Meicoomonin levittämälle tartunnalle altistuneina useita Devidramoneja lentämässä vääristymien läpi todelliseen maailmaan. Lisäksi kuudennessa osassa Future Ordinemonin siivistä irronneista sulista syntyi lisää Devidramoneja.
Vuoden 2020 Digimon Adventure -sarjassa Devidramoneja nähtiin takaumakohtauksissa osana pimeyden digimonien armeijaa.
| Fresh | In-Training | Rookie | Champion | Ultimate | Mega |
| --- | --- | --- | --- | --- | --- |
| Poyomon | Tokomon | Tsukaimon | Devidramon | Gigadramon | Machinedramon |
D > Devitamamon

Devitamamon on Digitamamonin "paha" Mega-muoto. Devitamamon muistuttaa mustaa munaa, jolla on ruskeat petomaiset kädet, jalat, siivet ja demonimaiset kasvot. Devitamamonin sanotaan olevan Pandoran Lipas ja sisältävän kaiken Digimaailman pahuuden sisällään. Devitamamonin hyökkäyksiä ovat Black Death Cloud ja Dazzling Eye. Devitamamon on esiintynyt Digimon World Dawn and Dusk -pelissä.
D > DexDorugamon

DexDorugamon on Champion-tason epäkuollut/haamudigimon. DexDorugamon muistuttaa konemaista Dorugamonia, jolla on sininen vartalo ja siniset siivet. DexDorugamonin hyökkäyksiä ovat Power Metal ja Cannonball. DexDorugamon on esiintynyt Digimon D-Cyber -mangassa. DexDorugamon voi kehittyä DexDoruGreymoniksi.
D > DexDorugoramon

DexDorugoramon on Mega-tason epäkuollut/haamudigimon. DexDorugoramon muistuttaa Dorugoramonia, mutta on väriltään musta ja sillä on punaiset ja mustat siivet. DexDorugoramonin hyökkäyksiä ovat Metal Impulse ja DORU Din. Digital Monster X-Evolution -elokuvassa Yggdrasil loi DexDorugoramonin Dorugamonin datasta. Alphamon onnistui tuhoamaan DexDorugoramonin, mutta DexDorugoramon syntyi uudelleen Dexmonina. DexDorugoramon kehittyy DexDoruGreymonista ja voi kehittyä Dexmoniksi.
D > DexDoruGreymon

DexDoruGreymon on Ultimate-tason epäkuollut/haamudigimon. DexDoruGreymon muistuttaa DoruGreymonia, mutta on väriltään musta ja sillä on punaiset piikit selässään. DexDoruGreymonin hyökkäyksiä ovat Metal Meteor ja Bloody Cave. Digital Monster X-Evolution -elokuvassa DoruGreymon taisteli DexDoruGreymon-laumaa vastaan. DexDoruGreymon kehittyy DexDorugamonista ja voi kehittyä DexDorugoramoniksi.
D > Dexmon

Dexmon on Mega-tason epäkuollut/haamudigimon. Dexmon muistuttaa alaruumiiltaan DexDorugoramonia ja sillä on punaiset siivet ja pitkät terävät kynnet. Dexmonin hyökkäyksiä ovat Process 0 ja Process F. Elokuvassa Digital Monster X-Evolution Alphamonin tuhoama DexDorugoramon syntyi uudelleen Dexmonina. Alphamon taisteli Dexmonia vastaan ja tajuttuaan Dexmonin olevan hänen toinen puoliskonsa Alphamon uhrautui lävistämällä Dexmonin hyökkäyksellään mikä tuhosi Dexmonin. Digimon D-Cyber -mangassa MetalPhantomon onnistui herättämään Dexmonin, joka yhdisti MetalPhantomonin itseensä taistelussa lapsia vastaan. Myöhemmin Alphamon onnistui Omnimonin avulla kukistamaan Dexmonin.
D > Diaboromon

Diaboromon (jap. Diablomon) on Digimon-elokuvassa esiintyvä Mega-tason digimon. Hänen nimensä johtuu latinan Diabolus-sanasta, joka tarkoittaa paholaista. Diaboromon syntyi kun Infermon imi itseensä dataa internetistä ja kehittyi Mega-muotoonsa. Diaboromon melkein tappoi Patamonin ja Tentomonin ja voitti helposti taistelussa WarGreymonin ja MetalGarurumonin. Diaboromon teki itsestään tuhansia kopioita hämätäkseen lapsia. WarGreymon ja MetalGarurumon DNA-digivoituivat Omnimoniksi joka onnistui tuhoamaan kloonit, mutta oikea Diaboromon oli liian nopea hänelle. Koshiro pysäytti Diaboromonin sähköpostillaan jolloin Omnimon tuhosi Diaboromonin lävistämällä hänen päänsä miekallaan.
Diaboromon ei kuitenkaan täysin tuhoutunut vaan palasi elokuvassa Digimon Adventure 02: Revenge of Diaboromon, jossa hän loi lukuisia Kuramoneja hyökkäämään ihmisten maailmaan. Omnimon onnistui tuhoamaan hänet Angemonin ja Angewomonin avustuksella mutta Diaboromon palasi entistä voimakkaampana Mega-tason digimonina, Armageddemonina. Armageddemon voitti helposti Omnimonin taistelussa, mutta Omnimon antoi voimansa Imperialdramonille, joka kehittyi Paladin Mode muotoonsa, ja tuhosi Armageddemonin Omni Sword hyökkäyksellään, mikä sai Armageddemonin jakaantumaan miljooniksi Kuramoneiksi, jotka lähetettiin takaisin digimaailmaan.
Digimon Tamersissa kolme Diaboromonia taistelivat D-Reaperiä vastaan Azulongmonin joukoissa. Digimon Fusionissa Quartzmonin luomat useat Tsumemonit kehittyivät aina Diaboromoniksi asti. Mystisen kellokauppiaan eri maailmoista kutsumat Valitut lapset onnistuivat kukistamaan Diaboromonit.
Digimon Adventure tri. -elokuvasarjan kuudennessa osassa Future lasten tuhottua Ordinemonin, "Pimeä Gennai" poimittuaan Apocalymonin datan sisältävän mustan datakuution sanoo yrittävänsä uudelleen Daemonin tai Diaboromonin kanssa, mikä viittaa Diaboromonin heränneen uudelleen henkiin Digimaailman uudelleenkäynnistyksen seurauksena.
Digimon Chronicle X -mangassa Keramon X kehittyi Diaboromon X-muotoon ja jakaantui seitsemäksi eri Diaboromoniksi, jotka ottivat miekakseen yhden kukistuneista demonilordidigimoneista. Diaboromonit taistelivat Royal Knightseja vastaan, kunnes kaikki seitsemän Diaboromonia yhdistyivät keskenään demonilordidigimonien voimia hyödyntäen Ogudomon X-muotoon.
| Fresh | In-Training | Rookie | Champion | Ultimate | Mega |
| --- | --- | --- | --- | --- | --- |
| Kuramon | Tsumemon | Keramon | Chrysalimon | Infermon | Diaboromon Armageddemon |